Nv haben wir gewechselt wol
Nv haben wir gewechselt wol·
wir haben leit gegebin
vmb hohen můt·
vns te e· winter sorgen vol·
nu mag man froͤlich· leben
den sumer gůt·
man sicht so mange schoͤne·
so hoͤret man
der voglin suͤssen doͤne·
ach solte ich gan
mit minem liebe wolgetan·
an ein heinliche gruͤne ...

So breche ich lǒb gras viol kle·
ich wolte ein bette machen·
von schoner var·
die wanger stolz von camandre·
dc cult manger sachen·
von blůmen schar·
so spreche ich lieb nu schowe·
das bette fin·
vil minnenklichú  frowe·
nu růche
dc mir zerge senlicher pin·
ich vúrchte das si spreche des mag nicht sin·

Doch wolte ich vmbeuahen si·
wer wolte mich des wenden
da wêr nieman
so wurde ich lichte sorgen fri·
sin moͤchte mit linden henden
min nicht erslan·
wir muͤstin lichte ringen·
so solte ich wol
hin an dc bette si swingen·
so wurde es vol
der wunnen der ich wúnschen sol·
wan ich ir stêtes froͤmde so kume dol·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse